CELEX: 31982R2025
Language: el
Date: 1982-07-19 00:00:00
Title: Κανονισμός (EOK) αριθ. 2025/82 τού Συμβουλίου τής 19ης Ιουλίου 1982 περί τροποποιήσεως τού κανονισμού (EOK) αριθ. 1119/82 περί περιορισμού τής χορηγήσεως ενισχύσεως στήν παραγωγή γιά ορισμένα μεταποιημένα οπωροκηπευτικά

Avis juridique important

|

31982R2025

Κανονισμός (EOK) αριθ. 2025/82 τού Συμβουλίου τής 19ης Ιουλίου 1982 περί τροποποιήσεως τού κανονισμού (EOK) αριθ. 1119/82 περί περιορισμού τής χορηγήσεως ενισχύσεως στήν παραγωγή γιά ορισμένα μεταποιημένα οπωροκηπευτικά  

Επίσημη Εφημερίδα αριθ. L 218 της 27/07/1982 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 2025/82 ΤΟΥ ΣΥΜΒΟΥΛΙΟΥ  της 19ης Ιουλίου 1982  περί τροποποιήσεως του κανονισμού (ΕΟΚ) αριθ. 1119/82 περί περιορισμού της χορηγήσεως ενισχύσεως στην παραγωγή για ορισμένα μεταποιημένα οπωροκηπευτικά  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1118/81 (2), και ιδίως το άρθρο 3α παράγραφος 5,  την πρόταση της Επιτροπής,  Εκτιμώντας:  ότι, σύμφωνα με τα κριτήρια που προβλέπονται στο άρθρο 3α παράγραφος 5 του κανονισμού (ΕΟΚ) αριθ. 516/77, ο κανονισμός (ΕΟΚ) αριθ. 1119/81 (3) περιόρισε, για κάθε περίοδο εμπορίας, από την περίοδο εμπορίας 1981/82, τη χορήγηση ενισχύσεως στην παραγωγή για τα αχλάδια Williams διατηρημένα σε σιρόπι σε 74 100 τόνους, για τα πετροκέρασα και άλλα γλυκά κεράσια διατηρημένα σε σιρόπι σε 26 850 τόνους, και για τα βύσσινα διατηρημένα σε σιρόπι σε 52 800 τόνους, με βάση τα στοιχεία που έδωσαν οι χώρες παραγωγοί·  ότι, αν ληφθούν υπόψη τα τελευταία διαθέσιμα στοιχεία σχετικά με τις δυνατότητες διαθέσεως της παραγωγής, πρέπει να προσαρμοστούν οι ποσότητες στις οποίες περιορίζεται η χορήγηση ενισχύσεως κατά την παραγωγή,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Το άρθρο 1 του κανονισμού (ΕΟΚ) αριθ. 1119/81 αντικαθίσταται από το εξής κείμενο:  «Άρθρο 1  Από την περίοδο εμπορίας 1982/83, η χορήγηση ενισχύσεως στην παραγωγή περιορίζεται για κάθε περίοδο:  - για τα αχλάδια Williams διατηρημένα σε σιρόπι, που υπάγονται στη διάκριση ex 20.06 Β του Κοινού Δασμολογίου, σε ποσότητα 82 000 τόνων,  - για τα πετροκέρασα και για άλλα γλυκά κεράσια διατηρημένα σε σιρόπι, που υπάγονται στη διάκριση ex 20.06 Β του Κοινού Δασμολογίου, σε ποσότητα 29 100 τόνων,  - για τα βύσσινα διατηρημένα σε σιρόπι, που υπάγονται στη διάκριση ex 20.06 Β του Κοινού Δασμολογίου, σε ποσότητα 60 000 τόνων.  Οι ανωτέρω ποσότητες περιλαμβάνουν και την άμεση συσκευασία.»  2. Στο άρθρο 2 του κανονισμού (ΕΟΚ) αριθ. 1119/81 οι ημερομηνίες που υποδεικνύονται για το 1981 αντικαθίστανται από τις αντίστοιχες ημερομηνίες του 1982.  Άρθρο 2  Ο παρών κανονισμός αρχίζει να ισχύει από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Ιουλίου 1982.  Για το Συμβούλιο  Ο Πρόεδρος  B. WESTH  (1) ΕΕ αριθ. L 73 της 21. 3. 1977, σ. 1.  (2) ΕΕ αριθ. L 118 της 30. 4. 1981, σ. 10.  (3) ΕΕ αριθ. L 118 της 30. 4. 1981, σ. 11.